II CONVOCATÒRIA DE PROJECTES INTRALAB PER AL FOMENT DE LA TRANSFORMACIÓ DIGITAL EN LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/51966)
  + [Valencià](/va/acuerdo/51050)






Selector de idioma

Leer

* [Español](/es/acuerdo/51315)
* [Valencià](/va/acuerdo/51574)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





II CONVOCATÒRIA DE PROJECTES INTRALAB PER AL FOMENT DE LA TRANSFORMACIÓ DIGITAL EN LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
====================================================================================================================================================================

Secretaria General

Butlletí Oficial Universitat d'Alacant





II CONVOCATÒRIA DE PROJECTES INTRALAB PER AL FOMENT DE LA TRANSFORMACIÓ DIGITAL EN LA UNIVERSITAT D'ALACANT

Data d'aprovació
:   15/05/2024

Data de publicació
:   16/05/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/51901)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/51476)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/51669)
  + [Compartir acuerdo en 

    X](https://twitter.com/intent/tweet?via=UA_Universidad&text=II CONVOCATÒRIA DE PROJECTES INTRALAB PER AL FOMENT DE LA TRANSFORMACIÓ DIGITAL EN LA UNIVERSITAT D'ALACANT&url=https://www.boua.ua.es/va/acuerdo/51837)

**Títol:** II CONVOCATÒRIA DE PROJECTES INTRALAB PER AL FOMENT DE LA TRANSFORMACIÓ DIGITAL EN LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimecres, 15 de maig de 2024

II CONVOCATÒRIA DE PROJECTES INTRALAB PER AL FOMENT DE LA TRANSFORMACIÓ DIGITAL EN LA UNIVERSITAT D'ALACANT

1.  Objecte de la convocatòria i procediment de concessió

L'any passat es va llançar la primera convocatòria de projectes del Laboratori per a la Transformació Digital de la Universitat d'Alacant (IntraLab). La idea que va donar origen a aquest laboratori va ser la d'aprofitar que les universitats funcionen com a petites ciutats, és a dir, tenen característiques similars a les poblacions (serveis, ciutadans, òrgans de govern, etc.) i, per tant, poden servir de laboratori amb un entorn controlat en el qual es pot experimentar i traure profit d'investigacions que van dirigides a la societat.

A partir de la idea anterior, IntraLab té com a objectiu fer més dinàmics els processos d'innovació que contribuïsquen a solucionar problemes o necessitats de la Universitat, i aprofitar la capacitat científica i tecnològica dels seus equips d'investigació.

Després de l'exitós acolliment de l'edició anterior, es llança una nova convocatòria de projectes IntraLab 2024 i es convida a tots els grups d'investigació de la Universitat a proposar els seus projectes de transformació digital per a la UA al si del Vicerectorat de Transformació Digital durant l'any 2024.

L'objecte d'aquesta convocatòria és la concessió d'ajudes, en règim de concurrència competitiva, per a estimular la participació d'equips d'investigació de la Universitat d'Alacant perquè puguen implementar solucions digitals innovadores en l'àmbit universitari. D'aquesta forma, es compleixen dos objectius: primer, millorar els serveis digitals a tota la comunitat universitària i, d'altra banda, servir de llançadora de prototips perquè siguen més fàcilment extrapolables a la societat.

2.    Requisits dels participants i característiques de les ajudes

2.1 Les ajudes de totes les modalitats seran executades per equips d'investigació de la Universitat d'Alacant en què un dels investigadors actuarà com a investigador principal (IP)

2.2 Un mateix investigador només pot ser IP d'un projecte, o participar (no com a IP) en dos projectes.

Aquestes ajudes tenen dues modalitats:

2.3 Modalitat A: projectes de transformació digital proposats per equips d'investigadors de la Universitat d'Alacant. En aquesta modalitat s'estableixen dues subcategories:

-      A1. Projectes d'implantació: es tracta de projectes que es poden desplegar completament en la Universitat dins d'un termini d'execució de fins a 12 mesos. En aquesta mena de projectes s'assumeix que es disposa d'un prototip completament funcional que ja ha sigut testat en la UA.

-      A2. Projectes de prospecció: es tracta d'estudis que pretenen analitzar la viabilitat d'implantació d'un determinat prototip en la Universitat. Aquest tipus de projectes té una duració de fins a 6 mesos.

2.4 Modalitat B: projectes de transformació digital que s'han d'executar en un termini de 12 mesos proposats pel Vicerectorat de Transformació Digital. Els projectes proposats per a aquesta convocatòria, com també els requisits s'especifiquen en l'annex I.

3.  Nombre i dotació de les ajudes

3.1 La quantia màxima destinada a finançar les ajudes d'aquest subprograma serà de 70.000 euros d'acord amb les disponibilitats pressupostàries i consignades en l'aplicació pressupostària 97.78.7Q.78.85 del pressupost de despeses per a projectes del Vicerectorat de Transformació Digital.

3.2 L'ajuda màxima concedida per a les modalitats A1 i B serà de 20.000 euros per projecte, mentre que l'ajuda màxima concedida per a la modalitat A2 serà de 10.000 euros.

3.3 La totalitat de l'ajuda es tramitarà a través d'un encàrrec intern del Vicerectorat de Transformació Digital a l'equip investigador al qual s'haja concedit l'ajuda.

4.  Termini i procediment de presentació de sol·licituds

4.1 Termini de presentació

El termini de presentació de sol·licituds serà del 20 al 31 de maig de 2024, inclusivament.

4.2 Procediment de presentació

4.1 La sol·licitud serà presentada per l'investigador responsable de l'equip (IP) i es dirigirà al Vicerectorat de Transformació Digital. Es presentaran únicament a través del registre electrònic de la Universitat d'Alacant (UACloud: e-Administració >Tràmits > Generals > Instància genèrica).

4.2 La instància genèrica s'identificarà amb el nom de convocatòria INTRALAB2024 i s'hi indicarà tant la relació de membres de l'equip investigador com la modalitat triada (A1, A2 o B).

4.3 A la instància genèrica ha d'adjuntar-se una memòria del projecte en un arxiu PDF que seguisca el format següent: grandària de pàgina A4, font Arial amb grandària 12, interlineat d'espai i mig i una extensió màxima de 8 pàgines. Aquesta memòria ha d'incloure, almenys, els apartats següents:

·         Antecedents i estat actual del tema.

·         Objectius concrets i beneficis del projecte per a la Universitat.

·         Hipòtesi, metodologia i pla de treball.

·         Experiència de l'equip en el tema objecte del projecte.

·         Pressupost detallat del projecte que en cap cas podrà ser superior a la dotació establida en aquesta convocatòria.

·         Només per a projectes de les modalitats A1 o B:

o   Proposta de transferència de coneixement al Servei d'Informàtica (lliurables, formació, si escau, etc.).

o   Estimació dels recursos necessaris per al manteniment de la solució a llarg termini.

o   Anàlisi de riscos i pla de contingència associat.

5.  Criteris d'adjudicació

5.1 En el cas de la modalitat A1, es valoraran els aspectes següents:

5.1.1 Experiència (fins a 10 punts): es valorarà l'experiència investigadora de l'equip en la temàtica del projecte (publicacions, projectes, patents...).

5.1.2 Complexitat (fins a 15 punts): es valorarà que el temps de desenvolupament i implantació estiga d'acord amb els requisits de la convocatòria i els costos de manteniment siguen abordables per la Universitat.

5.1.3 Alineació amb el Servei d'Informàtica (fins a 10 punts): es valorarà que la tecnologia es puga integrar i mantenir fàcilment pel Servei d'Informàtica per a assegurar-ne la durabilitat.

5.1.4 Valoració de la memòria (fins a 15 punts): es valorarà la claredat de la informació, el detall i l'exactitud de la proposta.

5.1.5 Riscos (fins a 10 punts): es valorarà que el projecte no tinga riscos elevats que comporten no aconseguir els objectius, o bé que en cas que n'hi haja, s'acompanye d'un pla de contingència per a abordar les possibles dificultats.

5.1.6 Benefici (fins a 15 punts): es valorarà que el projecte represente una innovació real en l'ecosistema universitari davant les solucions ja implementades.

5.1.7 Impacte (fins a 15 punts): es valorarà l'extensió de l'impacte en la comunitat universitària (nombre de persones beneficiades).

5.1.8 Abast investigador (fins a 5 punts): es valorarà positivament que en el projecte col·laboren investigadors de diferents disciplines.

5.1.9 Alineació estratègica (fins a 5 punts): es valorarà que el projecte coincidisca amb una línia d'interès o diverses de les següents:

-      Eines intel·ligents per a la revisió de textos (síntesis, correcció gramatical, ús de llenguatge inclusiu, ús de llenguatge no sexista...)

-      Assistents conversacionals avançats.

-      Tecnologies accessibles per a la millora del campus.

-      Dispositius IoT per a la digitalització del campus.

-      Comptador automàtic de persones en estances.

5.2 En el cas de la modalitat A2, únicament es valoraran els criteris dels apartats 5.1.1, 5.1.4, 5.1.5, 5.1.6, 5.1.7, 5.1.8 i 5.1.9 expressats anteriorment per a la modalitat A1.

5.3 En el cas de la modalitat B, únicament es valoraran els criteris dels apartats 5.1.1, 5.1.2, 5.1.3, 5.1.4 i 5.1.5 expressats anteriorment per a la modalitat A1.

5.4 Perquè una proposta puga ser beneficiària per a la recepció de l'ajuda ha de superar les puntuacions mínimes següents:

-      Modalitat A1: 70 punts

-      Modalitat A2: 50 punts

-      Modalitat B: 40 punts

6.  Òrgan Gestor i Comissió de Valoració

6.1 Òrgan gestor

L'òrgan gestor de la convocatòria, el Vicerectorat de Transformació Digital, s'encarrega de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se resolució.

La unitat administrativa de referència és el Vicerectorat de Transformació Digital, conacte: [yl.nwjeihaj@qm.gv](mailto:it.dqnklmlu@mn.jy).

Quan la sol·licitud no reunisca els requisits o no s'hi adjunte la documentació requerida es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si així no ho fera se li tindrà per desistida de la seua petició, amb la resolució prèvia que haurà de ser dictada en els termes previstos legalment.

6.2 Comissió de Valoració

Els criteris de valoració són els que s'arrepleguen en el punt 5 d'aquesta convocatòria. La Comissió aplicarà aquests criteris d'avaluació i elaborarà una relació prioritzada de les sol·licituds avaluades. En igualtat de puntuació entre les propostes, es prioritzarà les sol·licituds que no hagen rebut l'ajuda sol·licitada en els dos últims anys i s'aplicarà l'acció positiva a favor del sexe menys representat en les sol·licituds beneficiàries. La convocatòria podrà declarar-se deserta si no hi ha sol·licituds que aconseguisquen les puntuacions mínimes expressades en l'apartat 5.4.

La comissió tindrà la composició següent:

Presidència:

-       Vicerector de Transformació Digital

Secretaria:

-       Director del Secretariat de Tendències i Projectes Tecnològics

Vocals:

-       Vicegerent de Tecnologies de la Informació

-       Director del Servei d'Informàtica

-       Responsable de la Unitat d'Accessibilitat Digital

Els membres de la Comissió de Valoració signaran un document d'absència de conflicte d'interessos (DACI).

7.  Resolució, notificació i publicació dels resultats

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web https://web.ua.es/va/vr-tdigital/convocatories.html, que substituint la notificació a les persones interessades i té els mateixos efectes.

La proposta de resolució provisional de les ajudes es publicarà en el termini d'un mes a partir de la finalització del termini de presentació de sol·licituds per resolució del Vicerectorat de Transformació Digital. A partir de l'endemà de la publicació, les persones interessades tindran un termini de 5 dies hàbils per a la presentació de les al·legacions que consideren pertinents davant l'òrgan gestor.

Una vegada transcorregut aquest termini, i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que siga procedent.

8.  Marc legal i pressupostari

L'ajuda assignada s'ajustarà als principis de la Llei 38/2003, de 17 de novembre, general de subvencions, a la normativa interna de la Universitat d'Alacant i a aquesta convocatòria.

La dotació d'aquesta convocatòria, d'un màxim de 70.000 euros, serà sufragada amb càrrec al capítol VI 70.29.5Y.06.00 del pressupost del Vicerectorat de Transformació Digital. L'execució d'aquesta dotació està supeditada a la disponibilitat pressupostària de la Universitat d'Alacant. S'hi aplicaran les disposicions fiscals vigents.

9.  Obligacions, justificació de persones beneficiàries i pagament

9.1 Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

I.                     En un termini màxim de 3 mesos des de la data de finalització del període d'execució dels projectes, l'investigador o la investigadora principal haurà de remetre al Vicerectorat de Transformació Digital l'informe final en què es faça constar els resultats obtinguts, la justificació de la utilització de l'ajuda rebuda d'acord amb el pressupost inclòs en la sol·licitud i, en el cas de les modalitats A1 o B, un informe sobre l'impacte preliminar del projecte sobre la comunitat universitària.

A més, són obligacions de les persones beneficiàries l'acceptació i la justificació de l'ajuda, i també les següents:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2 Justificació de persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons adjudicats fins a la data de finalització del període d'execució dels projectes mitjançant la presentació de l'informe final del projecte.

El finançament dels projectes s'executarà des d'una aplicació pressupostària del  Vicerectorat de Transformació Digital segons les necessitats en l'avanç dels objectius.

L'incompliment per la persona beneficiària de qualsevol dels requisits i obligacions establits en aquesta convocatòria i bases reguladores, com també en la resolució de concessió, podrà donar lloc a la revocació total o parcial i al reintegrament, si escau, de les quantitats indegudament percebudes.

10.         Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat d'(investigació). La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació. En el marc dels tractaments esmentats, les dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica [https://seuelectronica.ua.es/es/index.html](https://seuelectronica.ua.es/va/index.html). Pot, així mateix, posar-se en contacte amb el delegat de Protecció de Dades a través de l'adreça [bnv@hl.hh](mailto:mxb@jd.cd).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en l'enllaç següent: [https://seuelectronica.ua.es/es/privacidad.html](https://seuelectronica.ua.es/va/privadesa.html).

11.         Recursos

Contra la convocatòria, les bases i els actes administratius que se'n deriven, que esgoten la via administrativa pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 15 de maig de 2024

La rectora,

P.D. (resolució rectoral de 22/12/2020),

El vicerector de Transformació Digital

Rafael Molina Carmona

ANNEX I

SISTEMA PREDICTIU BASAT EN IA PER A AJUDA EN L'ORIENTACIÓ D'ESTUDIS

·         Objectiu: desenvolupar un sistema predictiu basat en intel·ligència artificial que faça costat als orientadors de centres escolars en la tasca de recomanar a l'estudiantat de batxillerat una de les titulacions oferides per la UA de manera adequada i coherent amb el seu perfil acadèmic.

·         Requisits:

o   Disseny i implementació d'una aplicació web basada en models predictius prèviament entrenats amb les titulacions i els perfils acadèmics de l'estudiantat de batxillerat i de la UA.

o   L'aplicació desenvolupada haurà d'adherir-se a:

-  la guia d'estils institucionals de la UA, disponible en l'enllaç següent: [https://si.ua.es/es/web-institucional-ua/guia-de-estilo.html](https://si.ua.es/va/web-institucional-ua/guia-d-estil.html)

-  les pautes d'accessibilitat web disponibles en [https://web.ua.es/es/accesibilidad/accesibilidad-web/wcagpautas-de-accesibilidad-para-el-contenido-web.html](https://web.ua.es/va/accesibilidad/accessibilitat-web/wcag-pautes-d-accessibilitat-per-al-contingut-web.html)

o   Per a garantir una integració efectiva de la solució i assegurar-ne la sostenibilitat a llarg termini, l'equip investigador es compromet a:

-  Desenvolupar el projecte amb la supervisió del Servei d'Informàtica de la UA.

-  Comptar amb l'assessorament i la supervisió del Secretariat d'Accés i Orientació Universitària de la Universitat d'Alacant.





[Carretera Sant Vicent del Raspeig s/n  
03980 Sant Vicent del Raspeig - Alacant  
 Tel. 94 455 6942 - Fax 96 299 9330](https://www.google.es/maps/@71.181784,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12369&trk=tyah&trkInfo=tarId%6N8770111730221%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)